Аԥсны ахада Аслан Бжьаниа Аахыҵ Уаԥстәылаҟа усутә ныҟәарыла дцоит
15:39 05.08.2021 (ирҿыцуп: 15:45 05.08.2021)
© Sputnik / Томас ТхайцукАслан Бжания
© Sputnik / Томас Тхайцук
Аслан Бжьаниа атәыла ахада иҳасабала Аахыҵ Уаԥстәылаҟа раԥхьаӡа акәны имҩаԥигоит иусутә ныҟәара.
АҞӘА, нанҳәа 5 - Sputnik. Аԥсны ахада Аслан Бжьаниа Аахыҵ Уаԥстәылаҟа иофициалтә ныҟәара мҩаԥгахоит нанҳәа 6-9 рзы, аанацҳауеит ахада ипресс-маҵзура.
Аслан Бжьаниа иҽрылаирхәраны дыҟоуп 2008 шықәса нанҳәамзатәи ахҭысқәа ирызку агәалашәаратә уснагӡатәқәа.
Бжьаниа уа иҟазаара аҳәаақәа ирҭагӡаны Аахыҵ Уаԥстәыла ахада Анатоли Бибилов диԥылараны дыҟоуп.
Уаанӡа, 2020 шықәса цәыббрамзазы Бжьаниеи Бибилови Москва еиԥылахьан. 2021 шықәса жәабранмзазы Бибилов Бжьаниа Аахыҵ Уаԥстәылаҟа днеиԥхьеит.